als_Latn dik_Latn sag_Latn
Prishtinë, 19 shkurt 2015 – Banka Evropiane për Rindërtim dhe Zhvillim (BERZh) ka prezantuar sot fondin për zgjerimin e ndërmarrjeve i cili ka për qëllim qasjen në financa për Ndërmarrjet e Vogla dhe Të Mesme (NVM).
Jean Marc Peterschmitt , drejtor menaxhues nga BERZh-it për Evropën qendrore dhe lindore në konferencë për media ka thënë se NVM-të janë esenca e një ekonomie në rritje.
Ai ka sqaruar se BERZh përveç se ofron para për sektorin privat, ajo në të njëjtën kohë do të ofrojë edhe konsulentë.
“BERZh që nga viti 199 ka ofruar mbështetje për sektorin privat, ku disa prej tyre janë tanimë lider”, ka thënë ai.
Peterschmitt ka sqaruar se para dy vitesh kanë ngritur punën në Kosove kur edhe vendi u bë anëtare e BERZh.
Ai është shprehur i pakënaqur me nivelin e investimeve në Kosovë.
“Protofolio e investimeve është 75-80 milionë euro dhe brenda 18 muajsh presim që kjo të dyfishohet”.
Ndërkaq, ministrja e Tregtisë dhe Industrisë, Hykmete Bajrami, ka sqaruar se ekonomia është prioritet i Qeverisë.
Bajrami ka thënë se bartës të zhvillimit ekonomik duhet të jetë sektori privat.
Ajo u ka premtuar bizneseve se qeveria do të bëjë lehtësira fiskale për ta.
“MTI do të luaj rolin e avokatit të sektorit ekonomik”.
Bajrami ka njoftuar se brenda një kohe te shkurtë do të rifunksionalizohet Këshilli Ekonomik Social ku edhe do të dëgjohet zëri i bizneseve.
Ajo u ka bërë thirrje odave ekonomike që të punojnë në hartimin e projekteve në mënyrë që të jenë te gatshëm për projekte.
Fabio Serri nga BERZh ka prezantuar gjeneratën e tretë të investimeve në Kosovë.
Ai ka sqaruar se për këtë fond kanë marrë mbështetje nga BE. Ai ka njoftuar se i kanë në dispozicion 100 milionë euro për investime në rajon.
“Ky është investimi më i madh që do të bëhet”.
Ai ka thënë se ky fond është më ndryshe në krahasim që ofrojnë bankat komerciale.
“Investimi ynë do të jetë 1 milion, ndërkaq maksimalja 10 milionë euro. Mesatarja do të jetë 2-3 milionë euro”, ka thënë ai.
Kurse përfaqësuesja e programit ‘Know How’, Leonora Kusari, ka theksuar se financimi shpeshherë nuk përmbush sfidat me të cilat ballafaqohen bizneset.
Përndryshe në konferencë kanë marrë pjesë biznese të ndryshme për të parë se si mund të rriten e të shndërrohen në katalizatorë të vërtetë ekonomitë vendase.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn